**Muudatus nr 2**

02.04.2024 sõlmitud

üürilepingu nr KPJ-4/2023-164 juurde

**KOKKULEPE ÜÜRILEPINGU MUUTMISEKS**

**Riigi Kinnisvara AS**, registrikood 10788733, asukoht Tartu mnt 85, Tallinn 10115 (edaspidi nimetatud **üürileandja**), mida esindab volikirja alusel haldusteenuste direktor Karel Aasrand

ja

**Terviseamet**, registrikood 70008799,asukoht Paldiski mnt 81, Tallinn 10614 (edaspidi nimetatud **üürnik**), mida esindab põhimääruse alusel peadirektor Birgit Lao,

edaspidi eraldi või ühiselt nimetatud **pool**või **pooled**,

*võttes arvesse, et*

1. poolte vahel on 02.04.2024 sõlmitud üürileping nr KPJ-4/2023-164 (edaspidi nimetatud **leping**), mille kohaselt on üürnikul õigus kasutada **Võrus Räpina mnt 12** asuvat üüripinda;
2. pooled on kokku leppinud üürniku üüripinna vähenemises Räpina mnt 12 hoone III korruse ruumi nr 329 võrra alates 06.02.2025. Eeltoodust tulenevalt vähendatakse üürniku üüripinda ja tasusid alates 06.02.2025,

lepivad kokku alljärgnevas (edaspidi nimetatud **kokkulepe)**:

1. Muuta **lepingu eritingimuste punkti 2.1** ja sõnastada see alates 06.02.2025 alljärgnevalt:

„**2.1.** Üürniku kasutuses olev **üüripind hoones kokku** on arvestuslikult **30,8 m²**.

*Üüripinna arvestamisel on aluseks lepingu lisas 1 toodu.“.*

1. Muuta **lepingu eritingimuste punkti 2.2** ja sõnastada see alates 06.02.2025 alljärgnevalt:

„**2.2.** Üüripind paikneb büroohoone kolmandal korrusel ruumis nr 330.“.

1. Muuta lepingu **lisa nr 1 „Üüripinna plaan“** ja asendada see alates 06.02.2025 kokkuleppe lisaga nr 1.
2. Muuta lepingu **lisa nr 3 „Üür ja kõrvalteenuste tasu“** ja asendada see alates 06.02.2025 kokkuleppe lisaga nr 2.
3. Jätta ülejäänud lepingu tingimused muutmata.
4. Poolte esindajad kinnitavad, et nende volitused kokkuleppe sõlmimiseks on kehtivad, ei ole esindatava poolt tagasi võetud ega tühistatud ning neil on kõik õigused ja kooskõlastused kokkuleppe sõlmimiseks esindatava nimel.
5. Kokkulepe jõustub viimase digiallkirja andmise kuupäevast.
6. Kokkulepe allkirjastatakse digitaalselt.

**Kokkuleppele lisatud lepingu lisad:**

**1. Lepingu lisa nr 1 - Üüripinna plaan**

**2. Lepingu lisa nr 3 - Üür ja kõrvalteenuste tasu**

*(allkirjastatud digitaalselt) (allkirjastatud digitaalselt)*

Karel Aasrand Birgit Lao

haldusteenuste direktor peadirektor

Riigi Kinnisvara AS Terviseamet